Kui tavapäraselt panevad kirikuõpetajad altari ees paari, siis uueks trendiks on kiriklikult lahutamine.    veitsi kirikutegelaste sõnul on nad hakanud kirikus lahutusi läbi viima, kuna selle järgi on tekkinud nõudmine, kirjutab newsvault.com.    «Laulatus on sümboolne protsess, kuid seda on ka lahutamine. Paljud paarid tahavad oma kooselu lõpetada samas paigas, kus see kunagi ametliku tseremooniaga alguse sai,» selgitas  Zürichis asuva luteri kiriku pastor Frank Worbs.    Worbs lisas, et lahutustseremoonia meenutab oma olemuselt laulatustseremooniat.    «Püüame teha kõik, et asi kulgeks valutult ja inimesed tunneksid, et nüüd on üks eluetapp lõppenud. Nii nagu pulmade puhul, on ka lahutuse puhul kirikusse oodatud pereliikmed ja sõbrad,» lisas pastor.    Worbsi kinnitusel aitab lahutustseremoonia vähendada lahkuminemisest tekkivat stressi ning tunda, et nüüd on joon alla tõmmatud.    Elu24.ee